《寄题刘仲叟泽州园亭》
宋代·梅尧臣

城临太行谷，谷暖宜草木。
既移洛阳花，又种阮家竹。
五色杂黄红，一林常翠绿。
其间广亭开，亦欲危榭筑。
春归百禽嚎，抟黍及布谷。
桑上啄椹食，林下窥果熟。
果收椹已尽，飞去不须逐。
婆娑黄杨树，谁谓逢闰缩。
物犹有进退，此理何用告。
余心当效君，未有地可卜。
缀书岂贫乐，且以苟微禄。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。